โบรกคัด 9 หุ้นเด่น! รับถ่ายบอลโลก ICHI-MAKRO-CPALL นำทีมบวกคึก
"โนมูระ พัฒนสิน" คัด 9 หุ้นเด่น รับอานิสงส์ถ่ายทอดสดฟุตบอลโลก 2022 ชู ICHI-MAKRO-CPALL นำทีมบวกคึก
"โนมูระ พัฒนสิน" คัด 9 หุ้นเด่น รับอานิสงส์ถ่ายทอดสดฟุตบอลโลก ICHI-MAKRO-CPALL นำทีมบวกคึก
24 พ.ย. 2565

ผู้สื่อข่าวรายงานว่า วันนี้กลุ่มหุ้นได้ประโยชน์หลังไทยได้บรรลุข้อตกลงการซื้อลิขสิทธิ์ถ่ายทอดสดฟุตบอลโลกปี 65 นำทีมบวกคึก บริษัท อิชิตัน กรุ๊ป จำกัด (มหาชน) หรือ ICHI ณ เวลา 15:22 น. อยู่ที่ที่ระดับ 11.40 บาท บวก 0.50 บาท หรือ 4.59% ราคาสูงสุด 11.40 บาท ราคาต่ำสุด 10.80 บาท ด้วยมูลค่าซื้อขาย 118.62 ล้านบาท
บริษัท สยามแม็คโคร จำกัด (มหาชน) หรือ MAKRO ณ เวลา 15:22 น. อยู่ที่ที่ระดับ 37.75 บาท บวก 1.25 บาท หรือ 3.42% ราคาสูงสุด 37.75 บาท ราคาต่ำสุด 36.50 บาท ด้วยมูลค่าซื้อขาย 679.15 ล้านบาท
บริษัท ซีพี ออลล์ จำกัด (มหาชน) หรือ CPALL ณ เวลา 15:29 น. อยู่ที่ที่ระดับ 62.75 บาท บวก 0.25 บาท หรือ 0.40% ราคาสูงสุด 63.50 บาท ราคาต่ำสุด 62.50 บาท ด้วยมูลค่าซื้อขาย 1.71 พันล้านบาท
ด้านบริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์วันนี้(18 พ.ย.65) ว่า การกีฬาแห่งประเทศไทย (กกท.) กล่าวว่า ไทยได้บรรลุข้อตกลงการซื้อลิขสิทธิ์ถ่ายทอดสดฟุตบอลโลกปี 65 แล้วจำนวน 64 นัด ด้วยมูลค่า 1.2 พันล้านบาท ดีต่อการบริโภคช่วงฤดูกาลไตรมาส 4/65 คาดคึกคักเพิ่มขึ้น บวกต่อหุ้นขายสินค้าอุปโภคบริโภค(Consumer) ได้แก่ บริษัท ซีพี ออลล์ จำกัด (มหาชน) หรือ CPALL, บริษัท สยามแม็คโคร จำกัด (มหาชน) หรือ MAKRO, บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC
ตามมาด้วยบริษัท โฮม โปรดักส์ เซ็นเตอร์ จำกัด (มหาชน) หรือ HMPRO,บริษัท เบอร์ลี่ ยุคเกอร์ จำกัด (มหาชน) หรือ BJC, บริษัท อิชิตัน กรุ๊ป จำกัด (มหาชน) หรือ ICHI, บริษัท ศรีนานาพร มาร์เก็ตติ้ง จำกัด (มหาชน) หรือ SNNP  และกลุ่มสื่อ ได้แก่ บริษัท บีอีซี เวิลด์ จำกัด (มหาชน) หรือ BEC  และ บริษัท เดอะ วัน เอ็นเตอร์ไพรส์ จำกัด (มหาชน) หรือ ONEE
ทั้งนี้ อิงข้อมูลผลตอบแทนหุ้นช่วงที่มี World Cup ในอดีต 5 ครั้ง (ไม่รวมปีที่มี Market Risk ปกคลุม 2002 (Dot Com Crisis) และ 2018 (QT &amp; Trade war)) SET ให้ผลตอบแทนเฉลี่ยราว 4.4% อุตสาหกรรมที่ปรับตัวเด่น คือ ค้าปลีก เพิ่ม 7.9%, ขนส่ง 7.7%,เกษตร 7.3%, อาหาร 6.6% และบันเทิง 5.5% โดยหุ้นปรับตัวเด่น ได้แก่ MAKRO เพิ่มขึ้น 14.3%, CENTEL เพิ่มขึ้น 12.3%, CPALL เพิ่มขึ้น 9.8%, MINT เพิ่มขึ้น 9.3%,และ BEC เพิ่มขึ้น 9.2% โดยโอกาส 67%